Tirsdag eftermiddag blev Danmarks første kommercielle satellit sendt ud i rummet - en satellit der er lavet i Nordjylland. Satellitten fløj ud i rummet fra Florida i USA på ryggen af en raket fra det amerikanske firma Space-X. - Det er en milepæl, der er nået, siger Lars Moltsen, der direktør i virksomheden, som står bag satelliten. Den er produktet af et samarbejde mellem Aalborg-virksomheden Sternula, Aalborg Universitet og en række andre. - Det er fire år siden, vi begyndte at tænke på at lave det her. Vi fik idéen om, at vi kunne bygge en satellit og få den i rummet. Nu er den i hvert fald i rummet, siger Lars Moltsen. Skal bruges til overvågning af skibe Satellitten kommer til at gøre en stor forskel for blandt andre søfolk - den giver nemlig mulighed for såkaldt maritim digitalisering. Og der er tale om et vaskeægte 'digitalt kvantespring' , fordi det nu vil være muligt at opdatere, hvad der foregår til havs online. Det er dermed et stort skifte i fremstillingen af søkort, hvor informationer vil kunne komme hurtigere ud. Lars Moltsen fulgte opsendingen tæt. - Det er fedt. Da jeg stod op i morges, vidste jeg ikke, at der ville være så meget opmærksomhed om satellitten. Men det er bare dejligt, siger Lars Moltsen. Nu venter en række trin, før satellitten for alvor kan få lov at komme i brug og gøre gavn. - I løbet af i aftenen skal vi have forbindelse til den fra vores driftscenter. Så kommer der en periode, hvor vi tester moduler og sikrer os, at enhederne svarer. Og hvis alt fungerer, som det skal, så begynder vi at gå tættere på at transmittere, forklarer direktøren i Sternula. - Vi ser, hvad der sker. Du kan se med her, da satellitten blev sendt op:

Referat:
Klokken 15.56 dansk tid skete der tirsdag noget ganske historisk.